**RAPORT PRIVIND SITUAŢIA HIDRO-METEOROLOGICĂ ŞI A CALITĂŢII MEDIULUI**

**în intervalul 06.09.2023, ora 08.00 – 07.09.2023, ora 08.00**

1. ***SITUAŢIA HIDRO-METEOROLOGICĂ***

**1. Situația și prognoza hidrologică pe râurile interioare şi Dunăre din 07.09.2023, ora 07.00**

**RÂURI**

Debitele au fost în general în scădere, exceptând râurile din bazinele hidrografice: Vedea, Argeș și Ialomița, afluenții din bazinele mijlocii și inferioare ale Jiului și Oltului, afluenții Prutului, cursul mijlociu și inferior al acestuia și pe cele din Dobrogea unde au fost staționare, iar pe cursul superior al Prutului și cursul inferior al Siretului au fost în creștere prin propagare.

Debitele se situează la valori sub mediile multianuale lunare, cu coeficienți moduli cuprinși între 30-80 %, mai mari (în jurul și peste normalele lunare) pe râurile din bazinele superioare ale Someșului Mic, Crișului Repede, Crișului Negru, Mureșului, Siretului, cursul inferior al Nerei şi pe unii afluenți din bazinele superioare ale Bistriței și Moldovei şi mai mici (sub 30% din normalele lunare) pe râurile din bazinele hidrografice: Bârlad, Tazlău, Jijia, pe unele râuri din bazinele inferioare ale Jiului şi Oltului, din bazinul superior al Argeșului și pe râurile din Dobrogea.

Nivelurile pe râuri la stațiile hidrometrice se situează sub **COTELE DE ATENȚIE.**

Debitele vor fi în general în scădere, exceptând râurile din bazinele hidrografice: Jiu, Vedea, Argeș, Ialomița, Bârlad, afluenții Prutului, afluenții Oltului inferior și pe cele din Dobrogea unde vor fi staționare.

Sunt posibile creșteri izolate de niveluri și debite pe unele râuri mici din zonele montane și submontane din nordul țării, datorită precipitațiilor slabe prevăzute.

Nivelurile pe râuri la stațiile hidrometrice se vor situa sub **COTELE DE ATENȚIE.**

**DUNĂRE**

Debitul la intrarea în țară (secțiunea Baziaș) în intervalul 06.09 – 07.09.2023 a fost în creștere, având valoarea de 5100 m3/s, peste media multianuală a lunii septembrie (3800 m3/s).

În aval de Porțile de Fier debitele au fost în scădere la Gruia și în creștere pe sectorul Calafat – Tulcea.

Debitul la intrarea în țară (secțiunea Baziaș) va fi în scădere (5000 m3/s).

În aval de Porțile de Fier debitele vor fi în scădere pe sectorul Gruia – Calafat şi în creștere pe sectorul Bechet – Tulcea.

**2.** **Situația meteorologică în intervalul 06.09.2023, ora 09.00 – 07.09.2023, ora 06.00**

**ÎN ŢARĂ**

Vremea a fost în general frumoasă și a continuat să se încălzească, astfel încât valorile termice diurne s-au situat în general cu 3...5 grade peste mediile multianuale specifice perioadei. Cerul a fost variabil în sud-vestul, sudul țării și la munte și mai mult senin în rest. Vântul a suflat slab și moderat, cu unele intensificări în Dobrogea și local în Muntenia. Temperaturile maxime s-au încadrat între 23 de grade la Ocna Șugatag, Joseni și Întorsura Buzăului și 32 de grade la Turnu Măgurele, iar la ora 6 valorile termice erau cuprinse între 3 grade la Miercurea Ciuc și 22 de grade la Constanța-dig. Spre dimineață s-a format ceață în depresiuni.

OBSERVAȚIE - de ieri dimineață de la ora 6 a fost în vigoare o singură atenționare cod galben pentru fenomene meteorologice periculoase imediate, emisă de către SRPV Sibiu.

**LA BUCUREŞTI**

Vremea a fost frumoasă și a devenit caldă pentru această dată. Cerul a fost variabil, iar vântul a suflat slab și moderat. Temperatura maximă a fost de 29 de grade la Afumați, 30 de grade la Băneasa și 31 de grade la Filaret, iar la ora 6 se înregistrau 16 grade la Afumați și Băneasa și 18 grade la Filaret.

**3. Prognoza meteorologică în intervalul 07.09.2023, ora 09.00 – 08.09.2023, ora 09.00**

**ÎN ŢARĂ**

Vremea va fi predominant frumoasă, iar în cea mai mare parte a țării, valorile termice diurne se vor situa ușor peste mediile multianuale. Cerul va fi senin în vest, nord-vest și parțial în centru și variabil în rest. Izolat vor fi posibile ploi slabe în zona Carpaților Orientali și în sud-estul extrem al țării. Vântul va sufla slab și moderat, cu unele intensificări în sud-est, cu precădere pe litoral și în bazinul vestic al Mării Negre, cu rafale de cel mult 40...50 km/h. Temperaturile maxime se vor încadra între 22 și 31 de grade, iar cele minime vor fi cuprinse între 5 grade în depresiunile Carpaților Orientali și 19...21 de grade pe litoral. Dimineața și noaptea, pe arii restrânse, cu precădere în depresiuni se va forma Ceață.

**LA BUCUREŞTI**

Vremea va fi frumoasă. Cerul va fi variabil, iar vântul va sufla slab și moderat, trecător cu ușoare intensificări după amiază. Temperatura maximă ușor mai ridicată decât media multianuală a acestei date, se va situa în jurul valorii de 30 de grade, iar cea minimă se va situa în jurul a 16 grade

1. ***CALITATEA APELOR***

***Administrația Națională Apele Române*** revine cu informații suplimentare referitor la incidentul produs pe râul Bistrița din data de 02.09.2023, pe raza localității Dorna Arini, in zona confluentei râului Bistrița cu râul Neagra, menționând următoarele:

Reprezentanții SGA Suceava au recoltat probe de apa atât de pe cursul râului Bistrița cat si de pe râul Neagra. In urma interpretării rezultatelor analizelor indicatorilor fizico-chimici de calitate din probele de apa :

|  |  |  |  |  |  |  |
| --- | --- | --- | --- | --- | --- | --- |
| Locație/parametru | pH(unități pH) | CCOCr(mgO2/l) | Materii în suspensie(mg/l) | Fier(mg/l) | Oxigen dizolvat(mgO2/l) | Conductiv electrică la 1050 C(µs/cm) |
| - amonte lucrare decolmatare confluenta paraul Haita cu raul Neagra | 3,2 | <LOQ | 5,4 | 26,44 | 9,4 | 855 |
| - aval confluenta raul Neagra cu raul Bistrita, statia Hidrometrica Dorna Arini | 7,1 | 95,59 | 404 | 46,34 | 8,9 | 219 |
| - 50 m amonte confluenta raul Bistrita cu raul Neagra | 7,9 | 15,99 | 7,4 | 0,448 | 8,7 | 221 |

S-a constatat că:

1. Raul Neagra este un corp de apa degradat din cauza fostelor exploatări miniere din bazinul hidrografic superior (amonte).

2. Râul Bistrița își modifica clasa de calitate la indicatorul Fe, trecând din clasa a II-a in clasa a V-a , datorita apelor preluate din râul Neagra.

3. Creșterea turbidității râului Neagra si implicit a râului Bistrița in aval de confluenta a fost determinata de lucrări de extragere agregate minerale din albia râului Neagra.

Reprezentanții SGA Suceava au identificat o persoana fizică neautorizată desfășurând activități de exploatare agregate minerale din albia râului Neagra fără sa dețină acte de reglementare pe linie de gospodărire a apelor. Persoana a fost sancționată cu amenda contravenționala de către reprezentanții SGA Suceava in cuantum de 25.000 lei conform PV Seria ANAR Nr.0003892. De asemenea din dispoziția directorului SGA Suceava in acest moment se efectuează măsurători cu aparatura topo de specialitate in vederea determinării cu exactitate a volumului de agregate minerale exploatat ilegal. După efectuarea măsurătorilor se va întocmi proces verbal de penalitate conform OUG 52/2023 pentru recuperarea prejudiciului creat.

1. ***ALIMENTĂRI CU APĂ***

***Administratia Bazinala de Apă Prut-Bârlad***

* **Judetul Botosani:** Se mentine situatia de restrictii in alimentarea cu apa pentru piscicultura la folosința S.C. Pirania S.R.L. Botosani - pepiniera piscicola Havarna, prin reducerea debitelor la sursa r. Baseu - ac. Cal Alb corespunzator treptei a III-a de restrictii. Se mentine Planul de restrictii in alimentarea cu apa - treapta a III-a, pentru A.N.I.F. Filiala Teritoriala Moldova Nord-U.A Botosani-Sistemul de irigatii Movileni-Hăvârna, sursa ac. Cal Alb - r. Baseu.
* **Judetul Iasi:** Se mentine situatia de restrictii in alimentarea cu apa pentru piscicultura, la folosintele:

\* SC ACVACOM SRL Iasi prin reducerea debitelor la sursa r. Gurguiata – ac.Plopi corespunzator treptei a III-a de aplicare a restrictiilor.

 \* SC MIHPES SRL Iasi prin reducerea debitelor la sursa r. Valea Oii – ac.Sarca corespunzator treptei a III-a de aplicare a restrictiilor.

Se instituie situatia de restrictii in alimentarea cu apa pentru piscicultura la folosintele:
 \* S.C. Noralex S.R.L. Iasi, S.C. Piscicola S.R.L. Iasi si S.C. CC & PES S.R.L. Iasi prin reducerea debitelor la sursa r. Miletin – ac.Halceni corespunzator treptei I-a de aplicare a restrictiilor.

* **Judetul Vaslui:** Se mentin prevederile „Planului de restrictii si folosire a apei in perioade deficitare”, treapta a III-a, pentru A.N.I.F. Filiala Teritoriala de Îmbunătățiri Funciare Vaslui – Amenajare de irigații Mânjești-sursa-Acumularea Mânjești și treapta a III-a - pentru S.C. AQUAVAS S.A. VASLUI – Sucursala Vaslui din acumularea Solesti.

|  |
| --- |
| ***Administratia Bazinala de Apă Jiu*** |
| Incepand cu data de 17.05.2022 a fost oprita alimentarea cu apa a Barajului Valea de Pesti, din Priza Campu lui Neag (Buta), pentru efectuarea lucrarilor de inlocuire a conductei Buta-Baraj. |

1. ***CALITATEA MEDIULUI***
2. **În domeniul aerului**

Nu s-au înregistrat evenimente deosebite.

1. **În domeniul solului și vegetației**

Nu s-au înregistrat evenimente deosebite.

1. **În domeniul supravegherii radioactivităţii mediului**

Nu s-au înregistrat evenimente deosebite.

1. **În municipiul Bucureşti**

Nu s-au înregistrat evenimente deosebite.

 **DIRECȚIA COMUNICARE**